tomron87/hebrew-wikipedia-sentences-corpus huggingface dataset:
ב-10 באוקטובר 2005 פרצה שרפה בארכיוני "ארדמן אנימציות".
השרפה גרמה לאובדן של מרבית יצירותיו של פארק, אולם חלק מהדגמים והסטים המקוריים של וולאס וגרומיט היו במקום אחר באותו זמן וניצלו.
ב-2018, במסגרת החלטת בעלי הסטודיו להעבירו לבעלות עובדיו, מונה פארק לחלק מהנהלת הסטודיו.
ניק יאנג הוא כדורסלן עבר אמריקאי ששיחק בעמדות הקלע והסמול פורוורד.
יאנג הוא בן דודו של הראפר קנדריק לאמאר.
שיחק במדי אוניברסיטת דרום קליפורניה בשנים 2004–2007 ואף נבחר לחמישייה המצטיינת של העונה ב-pac-10 (הבית הפסיפי של המכללות) בעונת כשהוא רושם של 17.3 נקודות, 6.6 ובעונת עם 17.5 נקודות למשחק ו-4.6 ריבאונדים.
לאחר עונת ה הודיע יאנג כי הוא מתכוון להתמודד בדראפט ה-NBA.
הוא נבחר בדראפט על ידי קבוצת הוושינגטון ויזארדס בבחירה ה-16, וערך את הופעת הבכורה שלו בליגה במשחק מול סקרמנטו קינגס ב-15 בדצמבר 2007.
את משחק השיא בקריירה שלו קבע יאנג ב-11 בינואר 2011 כשקלע 43 נקודות במשחק מול הקינגס.
במרץ 2012 עבר ב בין שלוש קבוצות ללוס אנג'לס קליפרס.
ב-4 ביולי 2012 יאנג חתם בפילדלפיה לעונה אחת תמורת 6 מיליון דולר.
לקראת עונת חתם יאנג על חוזה לשנה בלוס אנג'לס לייקרס.
בעונת הבכורה שלו בקבוצה רשם יאנג שיא קריירה של 17.9 נקודות למשחק והיה לקלעי המצטיין של קבוצתו, אולם הלייקרס סיימו את העונה עם 27 ניצחונות בלבד מול 55 הפסדים, המאזן הגרוע ביותר של הקבוצה מאז עונת .
יאנג, שקבע במהלך השנה שיא מועדון של שבעה מהלכים של ארבע נקודות, חתם בסיום העונה על הארכת חוזהו בלייקרס.
ב-7 ביולי 2017 יאנג חתם בגולדן סטייט ווריורס.
ב-10 בדצמבר 2018 חתם בדנוור נאגטס, אך שוחרר לאחר 20 יום במדי הקבוצה.
ניקולס ג'ון "ניק" פרוסט הוא שחקן, קומיקאי ותסריטאי אנגלי.
התפרסם בצוותא עם חברו השחקן סיימון פג בסרטים "מת על המתים", "שוטרים לוהטים", סוף העולם (הידועים יחד בשם "טרילוגיית הקורנטו") ו"פול" ובסדרה הקומית "מחוקים".
פרוסט נולד בפרבר דגנהאם שבמחוז אסקס, מזרח אנגליה.
בצעירותו, התנדב כשנתיים בקיבוץ בישראל.
פרוסט עבד בתחילה בתור שחקן במשרה חלקית והשלים הכנסה בעבודה כמלצר.
פרוסט התפרסם לראשונה בסדרת קומדיית המצבים הבריטית "מחוקים", בסדרה עבד לצידו של חברו הטוב ביותר הקומיקאי סיימון פג וגילם את מייק וואט חברו של גיבור הסדרה פיט ביסלי (פג).
פרוסט ניסה ליצור בעצמו כשכתב והנחה את תוכנית ההישרדות הקומית "זהירות!
ב-2004 חזר לעבוד ביחד עם סיימון פג ועם אדגר רייט הבמאי של הסדרה בה התפרסמו השניים.
בפרויקט הזומבים המוצלח "מת על המתים" בו פרצו פרוסט ופג, שיחק פרוסט את אד חברו הטוב והטיפש של שון גיבור הסרט.
בשנה שלאחר הפריצה שלו שיחק בקומדיות הבריטיות "קינקי בוטס" ו"פנלופה".
ב-2007 רשם הופעה מוצלחת נוספת לצידו של פג בפרודיה המשטרתית "שוטרים לוהטים" בתור השוטר הנלהב והנאיבי דני באטרמן.
בשנת 2008 שיחק בדרמת הנעורים "ילדת פרא" בכיכובה של אמה רוברטס.
ב-2009 שיחק פרוסט את די ג'יי "דוקטור" דייב בקומדיה "רדיו רוק".
ב-2011 כתב עם סיימון פג את הקומדיה הבדיונית "פול", פרוסט גם כיכב לצד פג בסרט בתור החנון הבריטי חובב הקומיקס קלייב גולינס.
בשנת 2014 שיחק את סנטה קלאוס בפרק ספיישל חג המולד "חג המולד האחרון" בסדרה "דוקטור הו".
באפריל 2025 הוכרז כי פרוסט יגלם את רובאוס האגריד בעיבוד הטלוויזיוני של "הארי פוטר".
ולאחר שפרסם תמונה שלו מחזיק את "הארי פוטר ואבן החכמים" וכתב: "אתה קוסם, הארי.
תודה על האמון שנתתם בי לגלם דמות כה נאמנה, עדינה ואמיצה כמו רובאוס האגריד.
רובי, אני מבטיח שלא אאכזב אותך" הוטחו בו ביקורות חריפות ביותר בטענה שהוא משתף פעולה עם רולינג ועמדותיה.
הרפתקאות טינטין: תעלומת החד-קרן (2011)
נלחם עם המשפחה שלי (2019)
מחפשי האמת (2020) - גם יוצר ותסריטאי
מלחמת הכוכבים: צוות שלד (2024) - דיבוב
ניקולס קנט "ניק" סטאל הוא שחקן קולנוע וטלוויזיה אמריקאי, הידוע בעיקר בשל תפקידיו בסרטים "איש ללא פנים" (1993), "הקו האדום" (1998), "בחדר המיטות" (2001), "ילד רע" (2001), "שליחות קטלנית 3: עלייתן של המכונות" (2003), "עיר החטאים" (2005) ובזכות תפקידו בתור בן הוקינס בסדרת המיסטיקה "קרניבל" (2003–2005) של רשת HBO.
סטאל נולד בעיר הרלינגן וגדל בעיר פלאנו שבטקסס, בנם של דונה לין (לבית ריד) עוזרת בבורסה לניירות ערך ושל ויליאם קנט סטאל, איש עסקים.
בגיל שנתיים אביו עזב את הבית וסטאל גדל לצד אימו ושתי אחיותיו.
את התפקיד הראשון שלו קיבל סטאל בגיל 11 כאשר לוהק לסרט הטלוויזיה "Stranger at My Door" שעלה ישירות לרשת CBS; למרות ששיחק בהצגות ילדים עוד מגיל 4.
בקולנוע שיחק לראשונה בגיל 13 לצידו ובסרטו של מל גיבסון "איש ללא פנים".
המשיך הופיע לאחר מכן במערבון "זנב גדול", במותחן האימה "מופרעים" בתור הסטודנט גאווין סטריק ובתפקיד קטן בדרמת המלחמה של טרנס מאליק "הקו האדום"
בשנת 2001 התפרסם בשל השתתפותו בסרט הדרמה "בחדר המיטות", בה גילם את פרנק פאולר המנהל יחסים עם האם החד הורית נטלי שטראוט (מריסה טומיי) ובדרמת הנעורים העצמאית של לארי קלארק "ילד רע" בתפקיד הקורבן השנוא בובי קנת.
סטאל נבחר ב-2003 לתפקיד ג'ון קונור בסרט הפעולה שובר הקופות "שליחות קטלנית 3: עלייתן של המכונות" והתחיל לככב בתפקיד ראשי בסדרת הדרמה המיסטית של רשת HBO; "קרניבל" בתור הנער בן הוקינס המצטרף לקרנבל נודד.
ב-2005 שיחק במותחן הפעולה "עיר החטאים" בתור הנבל הצהוב רוארק, רוצח ילדים בו נאבק השוטר ג'ון הארטיגן (ברוס ויליס).
לאחר מכן חלה דעיכה בקריירה של סטאל והוא התפרסם בעיקר בדרמה "סהרורית" ובקומדיה "האחד והיחיד".
בשנת 2010 גילם את רוברט קיין בדרמה הקומית "דקלים בוערים" של הבמאי כריסטופר ב.
בשנת 2019 סטאל גילם את הרוצח הסדרתי גלן אדוארד רוג'רס (אנ') בסרט הדרמה הביוגרפי "The Murder of Nicole Brown Simpson".
הצילומים החלו במהלך קיץ 2018 והסרט יצא לאקרנים בבריטניה ב-9 בדצמבר 2019. הסרט התבסס על טענתו של רוג'רס שהוא עצמו הרג את ניקול בראון סימפסון במקום או.ג'יי סימפסון, בעלה לשעבר של בראון והחשוד העיקרי.
אשר נשפט בעבר וזוכה בגין הרצח בשנת 1995. הסרט זכה לביקורת נרחבת על ידי המבקרים.
באותה השנה הופיע בסרט הקצר "III" של להקת הפולק רוק הלומינירז המבוסס על אלבומם החדש.
סטאל גילם את הדמות של ג'ימי ספארקס, שהוא אבא ומכור להימורים.
בשנת 2021 גילם את ג'ייסון ריילי בסדרת האימה המצליחה של רשת AMC; "אימת המתים המהלכים".
בשנת 2022 החל לשחק בדמותו של מת'יו דין בדרמה המתח הפסיכולוגית של רשת שואוטיים "הכנס את האדם הנכון" המבוססת על הרומן באותו שם משנת 2004.
ביוני 2009 סטאל התחתן עם השחקנית רוז מרפי, אך הם נפרדו ב-2012. יש להם בת, מרלו.
במאי 2012, אשתו של סטאל דיווחה עליו כנעדר.
מאוחר יותר פורסם שסטאל נכנס למכון גמילה.
ב-27 בדצמבר 2012, סטאל נעצר בחנות סרטים למבוגרים בהוליווד, קליפורניה, בחשד לביצוע מעשה זימה.
לא הוגשו כתבי אישום בשל חוסר ראיות.
ב-28 ביוני 2013, סטאל נעצר בהוליווד בגין החזקת מתאמפטמין לכאורה.
ניקולס סקוט לאשיי הוא שחקן, מנחה טלוויזיה, זמר-יוצר ומפיק אמריקאי.
לאשיי נולד בקנטקי ארצות הברית.
בנם של קייט ליימבאך וג'ון לאשיי.
יש לו שני אחים קטנים, אחות ובנוסף, שני קרובים מאומצים.
לאשיי גדל באוהיו ולמד בבית הספר הקהילתי לאומנות שם פיתח את קולו בזמן שהצטיין בספורט.
לאחר סיום התיכון החל ללמוד באוניברסיטת דרום קליפורניה שבלוס אנג'לס, קליפורניה.
לאחר שנה רצה להיות קרוב למשפחתו והחליט לעבור לאוניברסיטה באוהיו שם הצטרף לאחווה.
לאשיי החל את קריירת השירה שלו באמצע שנות התשעים כחבר בלהקת הבנים "98 Degrees" יחד עם אחיו דרו ושני חברים נוספים.
אלבום הבכורה של הלהקה יצא ביולי 1997 אך ההצלחה הגדולה הייתה עם יציאת האלבום השני שנה מאוחר יותר.
הלהקה מכרה למעלה מ-10 מיליון עותקים.
ב-2 בינואר 2000 יצא הסינגל הראשון של לאשיי "Where You Are" שהיה דואט מהאלבום של ג'סיקה סימפסון.
בקיץ 2003 החלה תוכנית הריאלטי "Newlyweds" בכיכובו של לאשיי ואשתו דאז ג'סיקה סימפסון, התוכנית שודרה בערוץ MTV ועסקה בחיי הזוג כנשואים טריים.
ב-2005 זכתה התוכנית בפרס בחירת הקהל עבור תוכנית הריאליטי המועדפת.
זמן קצר לאחר מכן בוטלה התוכנית.
ב-11 בנובמבר 2003 יצא אלבום הבכורה של לאשיי, "SoulO".
הסינגל הראשון מהאלבום היה "Shut Up" שיצא ב-19 באוגוסט 2003. הסינגל השני מהאלבום היה "This I Swear" שנבחר להיות הפתיח לסדרה "Newlyweds" (נקראה בארץ "זוג טרי").
למרות שיצא במהלך הצלחת הסדרה, נחל האלבום כישלון מסחרי.
לאשיי שיחק תפקיד משנה בסדרה מכושפות בשנים 2004–2005.
אלבומו השני של לאשיי נקרא "What's Left of Me" ויצא ב-9 במאי 2006. האלבום נכנס למקום השני במצעד הבילבורד.
האלבום זכה למעמד זהב לאחר שמכר למעלה מחצי מיליון עותקים.
הסינגל הראשון שיצא היה "What's Left of Me" כשם האלבום שיצא ב-21 בפברואר 2006 והגיע למקום השישי.
הסינגל השני מהאלבום היה "I Can't Hate You Anymore" שיצא ב-30 באוקטובר 2006. אחריו יצא "Resolution" ב-12 בדצמבר 2006. ב-18 בדצמבר 2007 יצא הסינגל "Ordinary Day" שהוקלט כחלק מפסקול הסרט של אופרה וינפרי.
לאשיי ידוע גם בעקבות תפקידו בסדרה מגרש ביתי.
ב-2007 החל לאשיי לעבוד על אלבומו השלישי.
האלבום, "Coming Up For Air" לא יצא אל החנויות כפי שתוכנן עקב חילוקי דעות עם חברת התקליטים, "Jive Records", וביוני 2010 עזב לאשיי את החברה.
הסינגל הראשון מהאלבום יצא לאור בשנת 2007 והיה בעצם קאבר לשיר "Patience" של להקת טייק ד'את.
הסינגל השני מהאלבום היה "All in My Head" שיצא ב-29 באוגוסט 2009. לאשיי הופיע בהופעת אורח בסדרה מגרש ביתי.
במרץ 2009 עלתה בערוץ MTV תוכנית ריאליטי דוקומנטרית בהפקתו של לאשיי שנקראה, "Taking the Stage", ועסקה בחייהם של תלמידי תיכון בבית ספר לאומנות.
הסדרה שודרה במשך שתי עונות עד ביטולה באפריל 2010. החל ממרץ 2009 לאשיי מנחה תוכנית שירה בשם "The Sing-Off" של רשת NBC.
בשנת 2023 החל להנחות את תוכנית ההכרויות "הזיווג המושלם" בשירות הזרמת המדיה "נטפליקס", שכיום נמצא בצילומים לעונה הרביעית.
לאשיי והזמרת ג'סיקה סימפסון יצאו החל משנת 1999 וב-26 באוקטובר 2002 השניים התחתנו.
בנובמבר 2005 לאחר חודשים של השערות בצהובונים הודיעו השניים כי הם נפרדים.
גירושי הזוג התבצעו ב-30 ביוני 2006. השניים מכרו את אחוזתם שבקליפורניה לג'סטין ברפילד כוכב הסדרה מלקולם באמצע.
זמן קצר לאחר שיצא הסינגל "What's Left of Me" מהאלבום השני הוא החל לצאת עם הדוגמנית ונסה מינילו שהשתתפה בקליפ.
השניים נפרדו ביוני 2009 אך חזרו באוקטובר אותה שנה.
ב-4 בנובמבר 2010 הודיעו השניים על אירוסיהם.
השניים נישאו ב-15 ביולי 2011 בחתונה קטנה של משפחה וחברים.
ניק קיינר מדלי הוא כדורסלן אמריקאי-אזרי המשחק בקבוצת פוס פרובנס באסקט.
גובהו 2.03 מטר והוא משחק בעמדת הפאוור פורוורד.
ניק סיים תיכון פורטלנד, שבמיין בשנת 2002. בין הישגיו היו מר כדורסל של מדינת מיין ושחקן השנה של מיין.
השיא שלו היה כאשר קלע 51 נקודות נגד דרום פורטלנד, קלע 47 נקודות בכמה משחקים רצופים, היה משחק אחד עם 46, ועוד משחק עם 44 במהלך השנה האחרונה שלו בתיכון.
ניק קלע בממוצע 36.5 נקודות בשנת 2002 ו-26.8 נקודות בשנת 2001. הוא עדיין מחזיק בתואר של אלוף הנקודות של דירינג עם 1,641 נקודות והוא גם הוביל את אגודת דרום מערב מיין (SMAA) עם 15.7 ריבאונדים, יחד עם 4.2 חטיפות למשחק ו-4.6 אסיסטים.
בקיץ 2012 חתם קיינר מדלי לשתי עונות בקבוצת מכבי תל אביב, אך שוחרר לאחר עונה אחת.
בקיץ 2013 שיחק קיינר מדלי עונה אחת באוניקאחה מאלגה.
ביוני 2014 חתם בקבוצת אסטנה הקזחית, ב-2016 שיחק במשך עונה אחת במונקו מהליגה הצרפתית וביוני 2017 חתם על חוזה לשתי עונות באסטודיאנטס מדריד מליגת העל הספרדית.
2020 מכבי תל אביב החתימה לשתי עונות את ניק קיינר-מדלי.
הפורוורד בן ה-29 הגיע בעונה שעברה עם ולנסיה לגמר היורוקאפ לאחר שקלע 13.5 נק', לקח 6.4 ריב' ומסר 1.4 אס' בממוצע במפעל.
במשחק הגמר מול ריטאס וילנה קלע 23 נק' ולקח 11 ריב'.
ניקולס סקוט "ניק" זאנו הוא שחקן אמריקאי.
התפרסם תחילה בשל תפקידו בתור וינס בסיטקום "אחיות או לא להיות" (2006-03) ברשת The WB, ולאחר מכן בתפקידיו הראשיים בסדרות הטלוויזיה "שמחה אחת גדולה" ברשת NBC ו"דו"ח מיוחד" ברשת Fox; שתיהן מ-2015. הוא גילם גם את נתניאל "נייט" הייווד / סטיל בסדרת גיבורי העל "אגדות המחר" (2022-16) ברשת The CW.
זאנו נולד בעיירה נוטלי (אנ'), ניו ג'רזי שבארצות הברית.
בילדותו הוא עבר עם משפחתו לפלורידה.
במהלך לימודיו בתיכון וולינגטון (אנ') בוולינגטון (אנ'), וסט פאלם ביץ', פלורידה, היה פעיל במגמות הטלוויזיה והדרמה.
במהלך שנותיו האחרונות בתיכון הפיק בשותפות עם חבריו קטע קומי שבועי אשר שודר בתחנת הטלוויזיה של בית הספר.
לאחר סיום התיכון עבר זאנו להאנאובר שבפנסילבניה והשיג עבודה בפיתוח סרטים ופרויקטים טלוויזיוניים עבור חברת הפקות קטנה.
במהלך אותה תקופה שימש כשותף פעיל בהפקת הספיישל הטלוויזיוני ליום האיידס העולמי בהנחייתו של לו דיאמונד פיליפס.
לאחר מכן זאנו קיבל תפקיד בתור מנחה בערוץ MTV.
בשנת 2003 קיבל תפקיד ראשי בסדרה "אחיות או לא להיות" וכיכב לצידן של ג'ני גארת' ואמנדה ביינס.
הסדרה שודרה במשך ארבע עונות וירדה בשנת 2006 מהמסך.
לאחר סיום הסדרה קיבל זאנו את תפקיד המנחה בסדרת ריאלטי חדשה של MTV.
בשנת 2007 כיכב זאנו בסרט "My Sexiest Year" לצידם של פרנקי מוניז ואמבר ולטה.
בשנת 2008 שיחק בסרט "אמריקן קולג'" של רשת MGM לצד השחקן דרייק בל.
באותה שנה השתתף זאנו גם בסרט האימה "לעולם אל תשחקו עם זרים 2" ובסרט "הצ'יוואווה מבוורלי הילס".
בשנת 2009 השתתף זאנו בסרט הרביעי בסדרת סרטי האימה "יעד סופי 4".
באותה שנה הופיע בעונה הראשונה של הסיטקום "קוגר טאון" של רשת ABC בכיכובה של קורטני קוקס, וגילם את ג'וש.
בשנת 2010 התארח בחידוש לסדרה "מלרוז פלייס" ובסדרת הנעורים "סודות ההתבגרות".
בשנת 2011 התחיל זאנו לשחק בסיטקום "מרוששות" בתור ג'וני.
ב-2012 קיבל זאנו תפקיד בעונה הרביעית של הסדרה "90210".
החל מדצמבר 2012 מככב זאנו בעונתה השלישית של הסדרה הקומית "הכול לטובה" של רשת ABC.
בשנת 2014 התארח בשני פרקים בסדרה הקומית "ממי".
בשנת 2015 שיחק בסיטקום "שמחה אחת גדולה" שיצרה אלן דג'נרס לרשת NBC ושודרה למשך 6 פרקים סך הכול, וכיכב לצדו של וילמר ולדראמה.בסדרת הטלוויזיה "דו"ח מיוחד" בתפקיד ארתור ווטסון ברשת FOX.
בשנת 2016 החל זאנו לגלם את נתניאל "נייט" הייווד / סטיל בסדרת גיבורי-העל "אגדות המחר" של רשת The CW.
זאנו הצטרף לצוות השחקנים בעונה השנייה ונשאר עד לסיומה של התכנית בתום עונתה השביעית.
בשנת 2023 שיחק בתפקיד ראשי בסדרת הפעולה, מתודלקים.
זאנו יצא במשך ארבע שנים עם השחקנית היילי דאף (אנ'), אחותה הגדולה של הילרי דאף.
מ-2011 עד 2014, זאנו יצא עם השחקנית קאט דנינגס, שכיכבה לצדו בסדרה "מרוששות".
משנת 2014 נמצא זאנו במערכת יחסים עם השחקנית והזמרת הקנדית לאה רנה קודמור (אנ').
ביולי 2016 היא ילדה את בנם הבכור.
+שנהסרטתפקידהערות2002תפוס אותי אם תוכלג'יימסללא קרדיט2004תוכניתו של אלברטמוכר מצלמות2007My Sexiest Yearפירס2008אמריקן קולג'טיגהצ'יוואווה מבוורלי הילסבריאןלעולם אל תשחקו עם זרים 2בובי לורנס2009יעד סופי 4האנט ויינורסקי2011Scents and Sensibilityברנדון הארסט10 שניםניק ונילו2013Lost Luckג'יימס
ניקולס ג'וזף "ניק" פיורי הוא דמות בדיונית של גיבור-על בחוברות הקומיקס ביקום מארוול קומיקס.
Fury and His Howling Commandos #1 בחודש מאי 1963. הדמות נוצרה בידי הכותב סטן לי והמאייר ג'ק קירבי.
ניק פיורי היה קולונל בצבא ארצות הברית, ולאחר מכן מנהל סוכנות הביון S.H.I.E.L.D.
פיורי נחשב לבן מאה שנה, אך מאט את הזדקנותו באמצעות נוסחת האינסוף.
הוא לחם לצד סטיב רוג'רס, ג'יימס בארנס ולוגאן האולט במלחמת העולם השנייה, והיה אויב של ארגון הידרה ושל מנהיגו, ברון סטרוקר.
דמותו של ניק פיורי מדורגת במקום ה-33 ברשימת מאה גיבורי העל הגדולים של מגזין IGN.
דמותו הופיעה במגוון מדיות אחרות בנוסף לקומיקס, ביניהן סדרות האנימציה אקס-מן: הדור הבא, אקס-מן: סדרת האנימציה וספיידרמן: סדרת האנימציה.
דייוויד הסלהוף גילם את הדמות בסרט הטלוויזיה משנת 1998 ניק פיורי: סוכן S.H.I.E.L.D.
ובסרטים והסדרות: היקום הקולנועי של מארוול "איירון מן", "איירון מן 2", "קפטן אמריקה", "הנוקמים", "קפטן אמריקה: חייל החורף", "הנוקמים: עידן אולטרון"' "קפטן מארוול" ו"פלישה סודית" מגלם השחקן סמואל ל.
ג'קסון, ששב לגלם את הדמות בהופעת קמע בסרטים "הנוקמים: מלחמת האינסוף" ו"הנוקמים: סוף המשחק" ובסדרת הטלוויזיה "סוכני S.H.I.E.L.D.".
בכור מבין שלושה אחים, ניקולס פיורי גדל בתקופת השפל הגדול בניו יורק, עם אחיו ג'ייקוב ואחותו, דון.
אמו של פיורי מתה בצעירותו, ואביו הצטרף לכוחות הבריטים במלחמת העולם הראשונה, נישא שנית והוליד מאשתו החורגת את ג'ייק ודון.
משפחת פיורי התגוררה ברחובות הלז קיטשן, וניק התיידד עם רד הרגרוב.
בבגרותם, פיורי ורד משכו את תשומת לבו של סגן סאם "האפי" סויר, שלקחם למשימה בהולנד.
שם, פיורי פגש לראשונה את חברו לעתיד, טימותי "דאם דאם" דוגאן, שעבד בקרקס.
לאחר שצפו באיום הנאצי ממקור ראשון, הרגרוב החליט כי יתגייס לצבא ארצות הברית, ופיורי הלך בעקבותיו.
פיורי התגייס רק בשנת 1941, שם עבר טירונות בפורט דיקס ללא הרגרוב, שהתאחד עם פיורי כששניהם הוצבו בפרל הארבור.
בעקבות המתקפה היפנית על הבסיס, פיורי דורבן על ידי מותו של הרגרוב להצטרף ליחידת הריינג'רס של צבא ארצות הברית, ובהמשך שירת בכוח מן הריינג'רס שכונה קומנדו המייללים של סויר.
יחד עם דאם דאם דוגאן כסגנו, פיורי הוביל את הקומנדו המייללים (שכללו את גייב ג'ונס בין היתר) נגד תומכו של הגולגולת האדומה, היינריך זמו, ונגד בכירים אחרים ממדינות הציר.
פיורי והקומנדו המייללים נלחמו לצד גיבורי מלחמה כקפטן אמריקה ובאקי.
כמנהיג הקומנדו המייללים, פיורי נלחם בנאצים רבים ובני בריתם, וזכה לפגוש את ריד ריצ'רדס (מיסטר פנטסטיק לעתיד מארבעת המופלאים) ואת לוגאן.
במלחמה, דרכו של פיורי הצטלבה לראשונה בדרכו של אויבו המר, ברון סטרוקר, שלאחר תבוסה משפילה על ידי פיורי הקדיש את חייו לנקמה.
במהלך המלחמה, פיורי פגש בפמלה האולי, אהבתו הראשונה, שמתה לפני שפיורי הספיק להציע לה נישואים.
במהלך מערכת היחסים שלו עם האולי, השניים יצאו עם דוקטור סטריינג' להרפתקאות יוצאות דופן.
פרט לכך, פיורי והקומנדו המייללים נלחמו גם ביצורים על-טבעיים.
שתי פציעות קשות שפיורי ספג שינו את מהלך חייו: פיצוץ רימון שעיוור בהדרגה את עינו השמאלית של פיורי ועליה הוא חובש רטייה, ותאונת מוקש שבגללה חוסן בנוסחת האינסוף.
נוסחת האינסוף האטה את הזדקנותו של פיורי, מה שהביא אותו לסבל רב, שכן צפה ברבים מחבריו מתים.
בסיום מלחמת העולם השנייה, פיורי הוצב מחדש והשאיר את חבריו לצבא בצרפת.
המשרד לשירותים אסטרטגיים זיהה את הפוטנציאל של פיורי במלחמה וגייס אותו לשורותיו.
לאחר תקופה קצרה, פיורי עבר לשרת ב-CIA.
שם, הוא היה מעורב קלות במלחמת קוריאה, התאחד לקצרה עם הקומנדו המייללים ולאחר פעולה נוספת עם סאם סויר, מונה גם לקולונל בצבא ארצות הברית.
בנוסף לכך, הוא נלחם בכוחות סינים-קומוניסטים, וגייס את ריצ'רד ומארי פארקר, הוריו לעתיד של פיטר פארקר, ל-CIA.
פיורי גם עזר לארבעת המופלאים להביס את סוחר השנאה.
פיורי גויס לסוכנות ונעשה למנהלה.
הוא שימש כמנהל הסוכנות שנים רבות, כשסגניו הם דאם דאם דוגאן, גייב ג'ונס, והסוכנת ולנטינה אלגרה דה לה פונטיין.
בעוד פיורי עלה לתפקיד מנהל הסוכנות, ארגון הידרה המרושע עלה בהנהגתו של יריבו הוותיק, ברון סטרוקר.
המלחמה הקרה הציתה סכסוך בין הידרה ל-, ובמהלך קרב נוסף בין פיורי לסטרוקר, פיורי כלא את סטרוקר בליבו האטומית של אי הידרה ונטש אותו למות.
פיורי שימש גם כמפקד שטח, והוביל את הסוכנות עד להפיכתה לסוכנות הריגול-ביון הטובה בעולם.
כמו כן, נאלצה להציל את העולם מאיומים רבים; ארגונים אחרים, כהידרה וכזודיאק, שמנהיגו הוא אחיו של פיורי, ג'ייק, תחת זהות סקורפיו; נבלי-על כלוקי; גזעים חייזריים, ומפלצות ענק כדוגמת הענק הירוק וגודזילה.
לאחר מכן, קבוצת אנדרואידים שאימצו את השם "דלטייט" הפעילו מניפולציות על , הידרה ותאגיד רוקסון כדי להשתלט על העולם.
כצעד ראשון, הדלטייט החליפו חלק מסוכני באנדרואידים, מה שגרם לסופה של הסוכנות וליציאתו של פיורי לגלות מרצון.
עם זאת, לאחר שנה, סוכנות הוחזרה על ידי האו"ם עם פיורי כמנהל.
גלגול זה נאבק להשיג דריסת רגל מלאת טינה כלפי הסוכנויות האחרות, ונלחם באיומים בינלאומיים גוברים.
אחד האיומים הללו היה, פעם נוספת, ארגון הידרה, שנשלט על ידי ברון סטרוקר שקם לתחייה.
בתקיפה של הידרה על SHIELD נהרגו 1,500 סוכנים, מה שהפך את פיורי למריר ונקמני וגרם לו להביס את סטרוקר.
לאחר היעלמותו של סטרוקר, פיורי אינו מרגיש אדם שלם.
הוא מתחיל לריב עם חבריו, ומתחבר עם דמויות של אנטי גיבורים כגוסט ריידר וקייבל.
גרוע מכך, פיורי נאלץ לצוד את בנו, מייקל, שעטה על עצמו את זהות סקורפיו ונלחם במלחמת האזרחים באומה הבדיונית קארפאסיה.
פיורי עמד בפני סכסוכים פנימיים כמו עריקתו של סוכן הק.ג.ב.
דימיטרי פאנשין, שיצר סיעה סוררת בתוך , והסיעה הובסה על ידי פיורי, קפטן אמריקה, איש הטיטניום וארגון A.I.M.
בעוד סוכנות SHIELD סבלה מקיצוצים בתקציב, פיורי התאחד עם בנו בשנת 1995. יחד, האב ובנו סיכלו מזימת נקמה של אשתו לשעבר של ראש סיעת הידרה בניו יורק.
מתגלה, כי פיורי זה היה מודל חיקוי אנושי (Life Model Decoy, LMD) "מושלם" שנבנה על ידי טוני סטארק, בזמן שפיורי האמיתי נחקר.
פיורי מצא את עצמו, מאוחר יותר, בממד כיס, והמעניש שטוף המוח "הרג" את ה-LMD של פיורי.
פיורי חולץ מממד הכיס בו היה כלוא, ואחרי חטיפת נושאת המטוסים המרחפת של הסוכנות על ידי הגולגולת האדומה, פיורי צד את הגולגולת ואת סוחר השנאה החדש.
בעקבות פיגועי 11 בספטמבר, ניק פיורי וסוכנות הרחיבו את תפקידיהם כדי להתמודד עם איומי טרור הולכים וגוברים, ומצרפים לסוכנות הן גיבורי-על והן נבלי-על.
לדוגמה, הסוכנות לצד ארבעת המופלאים נגד דוקטור דום בלאטבריה, והגנה על טוני סטארק מניסיונות התנקשות.
כשהגלגולת האדומה נרצח, פיורי שלח את קפטן אמריקה ושרון קרטר לחקור מי הרוצח, מה שהביא אותם לעימות עם גנרל אלקסנדר לוקין וחייל החורף המסתורי.
לאחר מכן, הסוכנות ספגה מכה עצומה על ידי ארגוני הידרה והיד.
פיורי ואלקטרה עבדו בהתאמה כדי לאסור את וולברין שטוף המוח, אך לא לפני שאלקטרה נהרגה וקמה לתחייה על ידי ארגון היד.
וולברין יצא משטיפת המוח שלו בדיוק כשמוטאנטים שטופי מוח אחרים תקפו את נושאת המטוסים המרחפת ובסיסי אחרים ברחבי העולם.
נושאת המטוסים נהרסה, וסוכנות התפרקה.
מלחמה סודית, החלפתו, מלחמת אזרחים
לאחר זמן מה שבו הוקמה מחדש, פיורי חשף כי טכנולוגיה של פושעים רבים סופקה על ידי ראש ממשלת לאטבריה, לוסיה פון בארדאס.
הוא הציג ראיות לנשיא ארצות הברית, וכשזה האחרון לא הגיב לדבר פיורי מבין כי הדבר נובע מכך שממשלת ארצות הברית מימנה את שיקום לאטבריה.
כתגובה, פיורי אוסף בחשאיות את ספיידרמן, קפטן אמריקה, לוק קייג', דרדוויל, האלמנה השחורה, וולברין ודייזי ג'ונסון ויוצא איתם למלחמה סודית בלאטבריה.
כך או כך, ג'ונסון מוטטה את טירת דום על לוסיה, וכנראה הרגה אותה.
פיורי שוטף את מוחם של חברי הצוות, והאלמנה השחורה וג'ונסון שוכחות את מה שקרה.
שנה לאחר מכן, מתגלה כי לוסיה חיה אחרי התמוטטות טירת דום אך הפכה לקיבורגית מעוותת.
היא חוטפת ומרדימה את לוק קייג', ושולחת את נבלי-העל לתקוף את הצוות של פיורי.
פיורי נאלץ להסביר לקבוצות האוונג'רס, ארבעת המופלאים והאקס-מן על המאורעות הקודמים.
למעשה, מודל חיקוי אנושי נוסף של פיורי היה אחראי לכך.
בעקבות אירועים אלו, פיורי מודח מתפקידו ומוחלף במריה היל, ותומכיו הוותיקים של פיורי מ- נדחקים לשולי הסוכנות.
עם פרוץ מלחמת האזרחים של מארוול, פיורי נשאר במחבוא, אך מאפשר לאוונג'רס הסודיים להשתמש באחד מבסיסיו הישנים, ואף תומך בהם.
בתחילת אירועי פלישה סודית, מתגלה כי פיורי ידע על פלישת הסקרול עוד לפני שהם חשפו את עצמם.
לאחר שמתחזה סקרול של דה לה פונטיין ניסתה לפתות את פיורי ולחלץ ממנו סיסמאות, פיורי החשדן הרג את המתחזה.
פיורי הרכיב צוות חדש של הקומנדו המייללים המורכב מבני נוער בעלי כוחות על, והורה על ג'סיקה דרו להיות מרגלת של בארגון הידרה.
עם זאת, רופאי הידרה שלקחו מג'סיקה בדיקת DNA היו למעשה סוכני סקרול, שהבטיחו את התחזותה של המלכה ורנקה לספיידרוומן.
פיורי הביא את הקומנדו שלו לקרב בניו-יורק, עזר לפנות אזרחים כאשר הפלישה החלה, והביא את הגיבורים הפצועים לסנטרל פארק.
לאחר דיון עם איירון מן ונורמן אוסבורן, השלושה מגבשים צבא גיבורי ונבלי-על שילחמו בפלישת הסקרול.
לאחר שהקרב נגמר, ואוסבורן הרג את ורנקה עם נשק שבנה על סמך קבצים שיירט מדדפול (שהיו אמורים להגיע לפיורי), איירון מן חילץ את גיבורי העל החטופים, ביניהם דאם דאם דוגאן וחברים של פיורי.
לאחר שקבוצת הלוחמים הסודיים של פיורי מתפרסמת, פיורי חוקר בסיס סמוי בשיקגו.
הוא מגלה, כי סוכנות הייתה מאז ומתמיד נתונה לשליטת הידרה, ששלטה גם במחלקות הביטחון של הממשלות האמריקאיות, הקנדיות והרוסיות.
לאחר שהבין כי עבודתו הקודמת הייתה שקר, הוא מוביל את הלוחמים הסודיים להתמודד עם ארגון הידרה ולהפיל את ארגון H.A.M.M.E.R החתרני של נורמן אוסבורן, שמחליף את סוכנות .
אבל, פיורי מבין כי בשביל להביס שני ארגונים הוא זקוק לצבא שלם.
לשם כך, הוא מגייס את הקומנדו המייללים של דאם דאם דוגאן, הכולל את דוגאן ועוד כ-1,200 סוכני לשעבר, גונב שלוש נושאות מטוסים מרחפות ומשכנע 3,000 סוכני H.A.M.M.E.R להצטרף אליו.
פיורי מחדש את קשריו עם סוכן לשעבר ג'ון גארט, שזקוק לעזרתו בשביל לדעת האם לתת אמון בסוכן לשעבר נוסף, סת' ווטרס.
גארט חזר ממשימה מוצלחת וקבע כי ווטרס עובד עבור קבוצה לא ידועה הקשורה לממשל.
לאחר חקירה, פיורי עלה על קיומה של קבוצה, הדומה להידרה, בשם "הלֵויתן" - כשקבוצה זו הוקמה על ידי הממשל הסובייטי.
חודש לאחר מכן, פיורי מחלק את הצבא שלו לארבעה צוותים: אחד בניהולו, שני בניהול דייזי ג'ונסון, שלישי בניהול אלכסנדר פירס ורביעי בניהול בנו, מייקל.
הוא אמר להם כי הצוותים יעבדו ביחד בסערה הבאה.
זמן מה לאחר מכן, פיורי הרג את ברון סטרוקר סופית.
במהלך עלילת החטא הקדמון, ניק פיורי נמצא עם האלמנה השחורה, קפטן אמריקה ווולברין כאשר תור שולח אות מצוקה.
פיורי מגיע לירח, שם נמצאת גופתו של אואטו הצופה.
לאחר שפיורי חושד כי רוצחו של אואטו עשוי להיות גיבור, הוא והאוונג'רס יוצאים לחקור, ומתגלה כי לדוקטור מידאס ולבתו יש קשר לרצח.
כאשר תהה היכן עינו השנייה של הצופה, פיורי נהרג על ידי ג'יימס ברנס בטענה ש"לא יהיו עוד סודות".
עם זאת, מתגלה כי ברנס הרג מודל חיקוי אנושי נוסף של פיורי, אשר הוא זה ששכר את אמה פרוסט, גאמורה, מון נייט, הפנתר השחור, איש הנמלה, המעניש, ברנס ודוקטור סטריינג' לחקור במקביל את מותו של הצופה.
פיורי חושף את עברו, ונכנס לקרב עם הגיבורים.
מתגלה כי לאחר שהצופה הותקף על ידי "גלגל-העין" ודוקטור מידאס, פיורי הגיע למקום וגאל את הצופה מייסוריו.
בזמן ההווה, פיורי נאבק בדוקטור מידאס, ויוצר פיצוץ שכנראה הורג את השניים.
פיורי צץ עם כוחותיו של הצופה, מה שלמעשה נותן לו כוחות חדשים.
בזכות נוסחת האינסוף, הזדקנותו של ניק פיורי מואטת.
פיורי הוא אמן לחימה נודע (בעל חגורה שחורה בטאקוונדו וחגורה חומה בג'יוג'יטסו) גם ללא נשק, והוא צלף אמן ובקיא בסוגי נשק שונים.
הוא רב לשוני ומסוגל לדבר אנגלית, גרמנית, רוסית, יפנית וכנראה גם שפות אחרות.
הוא נהג כלי-רכב מומחה, אך בעל 95% עיוורון בעין שמאל, עליה הוא חובש רטייה.
על פי הסרט "קפטן מארוול", עין זו אבדה לו עקב שריטת חתול - אף שהיא עמדה בפגיעות חוזרות ונשנות לאורך כל הסרט.
בשנת 1998 יצא סרט טלוויזיה בשם ניק פיורי: סוכן S.H.I.E.L.D., שבו פיורי נלחם בארגון הידרה בהנהגתו של ברון סטרוקר, כשהארגון מתכוון להפיץ את "וירוס הגולגולת" במנהטן.
ביקום הקולנועי של מארוול, סמואל ל.
ג'קסון מגלם גרסה אפרו-אמריקאית של פיורי, הדומה לבנו - ניק פיורי הבן.
בסוף הסרט "איירון מן", פיורי עומד בראש סוכנות ונפגש עם טוני סטארק כדי לגייס אותו ליוזמת הנוקמים.
שישה חודשים לאחר מכן, כפי שמתואר בסרט "איירון מן 2", סטארק נדרש למסור לידי ממשלת ארצות הברית את טכנולוגיית איירון מן, ומקבל את תמיכתו של פיורי.
מתגלה, כי פיורי הוא זה שהורה לסוכנת נטשה רומאנוף להשגיח על סטארק כמזכירתו האישית, ולאחר שסטארק מביס את איבן ואנקו, פיורי מחליט כי סטארק אינו כשיר ליוזמת הנוקמים, אך רוצה אותו בתור יועץ.
פיורי מופיע בסוף הסרט "תור", כשהוא לוקח את המדען אריק סלביג למתקן תת-קרקעי של וחושף בפניו את הקובייה הקוסמית.
בסוף הסרט "קפטן אמריקה", אחרי שסטיב רוג'רס מתעורר מקיפאון/תרדמת של 70 שנה, פיורי מעביר אותו למחבוא סודי של הסוכנות בניו-יורק ומגייס אותו ליוזמת הנוקמים.
בסרט שובר הקופות "הנוקמים", יוזמת הנוקמים יוצאת לדרך בהרכבם של איירון מן, הענק הירוק, האלמנה השחורה, תור, הוקאיי וקפטן אמריקה, וזאת לאחר שלוקי פולש לכדור הארץ עם צבא הצ'יטאורי החייזרי.
במהלך הקרב על נושאת המטוסים, סוכן פיל קולסון נהרג.
בפלאשבקים מהסדרה סוכני , מתגלה כי פיורי החליט להחיות את קולסון באמצעות נוזל מגופה חייזרית כחולה, המזוהה כגופה של גזע הקרי.
בסרט "קפטן אמריקה: חייל החורף", פיורי מופיע בהרחבה בניגוד לסרטים הקודמים.
בהתחלה, הוא שוכר בסתר את ג'ורג' באטרוק לתקוף את אחת מנושאות המטוסים המרחפות לאחר שהוקמו שתיים נוספות, וזאת כדי לתת לאלמנה השחורה כיסוי לגנבת קבצים, שאותם פיורי לא הצליח לפתוח.
פיורי הותקף על ידי חייל החורף המסתורי וסוכני עריקים, והצליח להימלט לדירתו של סטיב רוג'רס.
כשהוא מוסר לרוג'רס דיסק און קי מאובטח הוא נורה בגבו על ידי חייל החורף.
פיורי מועבר לבית חולים, שם נקבע מותו, וגופתו נלקחת על ידי מריה היל.
בהמשך מתגלה כי פיורי זייף את מותו עם סמים וטטרודוטוקסין, מה שהוריד את הדופק שלו באופן משמעותי, ונלקח למקום סודי כדי להחלים.
רק קבוצה קטנה ונאמנה של אנשים ידעה כי פיורי חי, אך הקבוצה התרחבה אחרי שמריה היל חוזרת ממשימת חילוץ עם קפטן אמריקה, האלמנה השחורה ופלקון.
פיורי מגלה כי סוכנות הושפעה מארגון הידרה מאז הקמתה.
זאת ועוד, אלכסנדר פירס מתגלה כסוכן הידרה, ו"פרויקט: תובנה" מתגלה כתוכנית של הידרה לחסל איומים על הארגון.
פיורי חושף את דבר הישרדותו לפירס, והורג אותו.
בסוף הסרט פיורי שורף את חפציו, ונוסע לאירופה בשביל להשמיד את תאי הידרה הנותרים.
פיורי מופיע בפרק סיום העונה הראשונה של "סוכני ", עוזר לקולסון להביס את ג'ון גארט כדת'לוק וממנה את קולסון למנהל לפני שהוא עוזב לאירופה.
בסרט "הנוקמים: עידן אולטרון", פיורי מופיע בפני טוני סטארק בבית-החווה של קלינט בארטון/הוקאיי ואשתו לורה ומיידע אותו כי יש לו תוכנית נגד אולטרון וצבאותיו.
הוא מגלה לנוקמים את תוכניתו ונעלם, וחוזר בקרב הסופי של הנוקמים נגד אולטרון בסוקוביה עם נושאת מטוסים מרחפת נוספת וסוכני לשעבר במטרה לחלץ את אזרחי סוקוביה.
בסרט "הנוקמים: מלחמת האינסוף" בסצנה שאחרי הכתוביות מופיעים פיורי ומריה היל ברכבם כשלפתע רכב ריק מאדם מתנגש בהם ובאותו זמן מסוק מתרסק לתוך בניין.
פיורי צופה במריה היל מתפוררת לאבק ומספיק לשלוח הודעת מצוקה במכשיר שקיבל מקפטן מארוול בסרט "קפטן מארוול" לפני שגם הוא מתפורר.
ג'קסון מגלם את דמותו הצעירה של פיורי בסרט "קפטן מארוול" שמתרחש בשנות ה-90, ובו פיורי מוצג כבעל שתי עיניים תקינות.
בסוף הסרט "הנוקמים: סוף המשחק" נראה ניק פיורי משתתף בהלויתו של טוני סטארק.
בסרט "ספיידרמן: רחוק מהבית" ניק פיורי מופיע בקצרה בסצנת סיום.
בסדרה "פלישה סודית" ניק פיורי מגלם תפקיד מרכזי במאבק מול פלישת הסקרולים לכדור הארץ.
ניק קוליוחין הוא עיתונאי ישראלי.
כתב מגזין וצלם בסוכנות הידיעות שינחואה, מאז שנת 2018. עד ראשית 2016 שימש כתב לענייני איכות הסביבה, מדע וטכנולוגיה של חדשות 10 ועוזר לעורך מהדורת החדשות המרכזית של ערוץ 10. בשנים 2011–2012 היה דובר של יחידת סמך במשרד ראש ממשלה תחת בנימין נתניהו.
ב-2018 נחשף ב שקוליוחין מפרסם כתבות בכלי תקשורת ישראליים עבור כלי תקשורת ישראליים אחרים שמעוניינים בכתבה ממומנת בלי להיחשף כמממני הכתבות.
בפברואר 2024 נחשף שסדרת כתבות וראיונות פרו-רוסיים במימון ובשליחות גוף רוסי פורסמו באתר וואלה ובעיתון הג'רוזלם פוסט, שניהם בקבוצת התקשורת של אלי עזור כאשר קוליוחין היה העיתונאי שחתום על הכתבות.
ביולי של אותה שנה פורסם שגם ערוץ 13 שיתפו פעולה עם הגוף הרוסי ובחרו בניק קוליוחין להיות הפרזנטור של סדרת הכתבות שפרסם הערוץ בבעלות לן בלווטניק.
קוליוחין נולד בשנת 1983 במוסקבה.
שירת בצה"ל בסדיר ובמילואים כלוחם ומדריך קרב מגע ביחידת יהל"ם.
לאחר השחרור מצה"ל נרשם בשנת 2007 ללימודי תואר ראשון בחוג לקולנוע וטלוויזיה באוניברסיטת תל אביב וללימודי עיתונאות בבית הספר לעיתונות כותרת.
במהלך לימודיו השתלב בעולם התקשורת, תחילה בערוץ 2 ולאחר מכן בערוץ 10.
בשנים 2008–2010 עבד ב"רשת", זכיינית ערוץ 2, בתפקידי תוכן ועריכה.
בין היתר יצא לשטח להכין כתבות עבור התוכנית "אנשי היום".
היה כתב ספורט באתר ONE ובמשך תקופה קצרה שימש כתחקירן בחדשות השבת של ערוץ 10. בשנים 2010–2011 היה כתב טלוויזיה בחדשות HOT באזור המרכז ששודרו בערוץ 3. בשנים 2011–2012 עבד במשרד ראש הממשלה, שם שימש כדובר של סגנית שר ושל יחידת סמך שאחראית על ניצולי השואה והאזרחים הוותיקים.
בשנת 2012 חזר לחדשות ערוץ 10 בתפקיד כתב שטח, תחילה בדסק הפוליטי ולאחר מכן בדסק הפלילי.
בפברואר 2026 הורד קוליוחין ממטוס כנף ציון על ידי שירות הביטחון הכללי ולא הורשה להצטרף לטיסתו של ראש הממשלה בנימין נתניהו לפגישה עם נשיא ארצות הברית דונלד טראמפ, "מטעמים בטחוניים".
במהלך עבודתו בחדשות ערוץ 10, השיג ראיון עם בת הערובה שניצלה ממסע הרצח בסניף בנק הפועלים בבאר שבע.
בחודש מרץ של שנת 2014 טס לאיסטנבול שבטורקיה.
חדר בזהות בדויה לבית חולים שבו פעלה רשת בינלאומית לסחר באיברים, הרשת פיתתה נערות בנות 18 מישראל להגיע לטורקיה על מנת לקצור את האיברים שלהן תמורת עשרות אלפי שקלים.
קוליוחין תיעד את אנשי המאפיה בבית החולים.
החומרים ששודרו במהדורה המרכזית של ערוץ 10, ולאחר מכן האינטרפול עצר את סוחרי האיברים והם נידונו למאסר.
בחודש יולי של שנת 2015 שודרו לאורך שבוע שלם במהדורה המרכזית של ערוץ 10 כתבות של קוליוחין, בהן הוצג תיעוד בלעדי שהוא הביא ממשחטת העופות של זוגלובק ביישוב שלומי.
בתיעוד נראו העובדים מתעללים בצורה אכזרית בעופות שמיועדים לשחיטה.
בעקבות התחקיר משרד החקלאות סגר את המשחטה באופן זמני, והקים מרכז בקרה ופיקוח ארצי, במסגרתו יותקנו מצלמות בקרה בכל המשחטות ובתי המטבחיים בישראל.
ב-2018 פרסם קוליוחין כתבה בערוץ 10 נגד המרכז לנפגעי כתות.
הכתבה הורדה מהאתר לאחר מספר שעות עקב "טעות שנבעה מאי-הצגת התמונה המלאה...
משהתבררו מספר פרטים אקוטיים לגביה, שלא נמסרו בתחילה".
החל מנובמבר 2023 כלי התקשורת וואלה!
וג'רוזלם פוסט פרסמו סדרת כתבות "העולם בוער עם העיתונאי הבינלאומי ניק קוליוחין" וראיונות עם מסרים שצריך לסיים את המלחמה בין רוסיה למערב מכיוון שיש בה רק מפסידים מכל הצדדים.
בכתבות הוסתרה העובדה שהכתבות ממומנות על ידי ארגון רוסי שביקש מאתרי החדשות הישראליים לקדם את המסרים האלה.
באוקטובר 2025 פסק בית-משפט השלום בתל אביב-יפו שעל קוליוחין ודנית ליטאי לשלם 755,633 ש"ח לחברת אקומיוניטי – תאגיד חברתי למחזור פסולת אלקטרונית בע"מ, לאחר שזו הגישה תביעת לשון הרע נגדם.
על פעילותו של קוליוחין בפרשה זו אמר השופט: "לא עיתונאות ייקרא למלאכתו של הנתבע בפרשה זו, אף לא דבר-מה קרוב לכך."
ניקולאס (ניק) סימונדס הוא אתלט אמריקאי.
סימונדס נולד בבליית'וויל שבארקנסו, ועבר עם משפחתו לבויסי שבאיידהו כשהיה בן 3. אביו כירורג ואמו מורה.
כנער, היה אלוף איידהו בריצת 800 מטר, ריצת 1600 מטר וריצת 3200 מטר.
לאחר סיום לימודיו בתיכון בשנת 2002, החל ללמוד באוניברסיטת וילאמט בסיילם, ובשנת 2006 קיבל תואר ראשון בביוכימיה.
במהלך לימודיו בווילאמט, זכה ארבע פעמים באליפות ה-NCAA בריצת 800 מטר ושלוש פעמים בריצת 1500 מטר.
התוצאה שהשיג בריצת 800 מטר (1:45.83) היא שיא NCAA של כל הזמנים, והתוצאה שהשיג בריצת 1500 מטר (3:40.91 דקות) היא השלישית בטיבה.
לאחר סיום לימודיו, הצטרף למועדון הריצה של אורגון.
באליפות ארצות הברית באתלטיקה שנערכה באינדיאנפוליס בשנת 2006 זכה במדליית הכסף בריצת 800 מטר, ובזו שנערכה ב-2007, גם כן באינדיאנפוליס, רשם הישג דומה.
באליפות ארצות הברית שנערכה ביוג'ין בשנת 2008, ששימשה כמבחני המשלחת האמריקנית לאולימפיאדת בייג'ינג (2008) זכה במדליית הזהב, עם שיא אישי חדש, 1:44.10 דקות.
בבייג'ינג העפיל לשלב חצי הגמר, אך סיים במקום החמישי במקצה שלו, וה-17 הכללי, בזמן של 1:46.96 דקות, ולא העפיל לגמר.
בתחרות שנערכה במונקו ב-2009 שיפר את שיאו האישי והעמידו על 1:43.83 דקות.
באליפות העולם שנערכה בברלין באותה שנה סיים במקום השישי, והיה האמריקאי הראשון שמעפיל לשלב הגמר בריצת 800 מטר מאז 1997. בנוסף, זכה בפעם השנייה ברציפות באליפות ארצות הברית.
ב-2010 שיפר את שיאו האישי ב-7 מאיות נוספות, כשרץ בזמן של 1:43.76 דקות בתחרות שנערכה ברייטי, וכן זכה בפעם השלישית ברציפות באליפות ארצות הברית.
גם ב-2011 הוכתר סימונדס כאלוף ארצות הברית, ובאליפות העולם שנערכה באותה שנה בטגו סיים במקום החמישי.
בשנת 2012 זכה בפעם החמישית ברציפות באליפות ארצות הברית, ששימשה כמבחנים לאולימפיאדת לונדון.
במשחקים עצמם סיים במקום החמישי, עם שיא אישי חדש, שעדיין מהווה את שיאו - 1:42.95 דקות.
ב-2013, לאחר חמש שנים רצופות כאלוף ארצות הברית, הפסיד לראשונה את התואר לדוויין סולומון.
עם זאת, באותה שנה רשם את הישג השיא שלו, כשזכה במדליית הכסף באליפות העולם שנערכה במוסקבה בתוצאה של 1:43.55 דקות, אחרי מוחמד אמאן מאתיופיה (1:43.31 דקות) ולפני אייאנלה סולימאן מג'יבוטי (1:43.76 דקות).
זהו ההישג הטוב ביותר אליו הגיע אתלט אמריקאי בריצת 800 מטרים אי פעם.
ב-2014 שוב היה לסגן-אלוף ארצות הברית, ובאליפות שנערכה ב-2015 ביוג'ין השיב לעצמו את תוארו.
התאחדות האתלטיקה של ארצות הברית החליטה שלא לאפשר את השתתפותו באליפות העולם בבייג'ינג באותה שנה, בשל סירובו לחתום על מסמך הנגזר מחוזה האימוץ של ההתאחדות עם חברת נייקי.
סימונדס הביע לא פעם את מחאתו נגד המגבלות המסחריות על אתלטים.
בשנת 2011 הציע במכירה פומבית שטח על כתפו אותו ייעד לקעקוע פרסומת.
הזוכה, חברת פרסום ממילווקי, שילמה 11 אלף דולרים ותמורתם קעקע סימונדס על גופו את כתובת הטוויטר שלה.
באירועי ספורט רשמיים נדרש סימונדס לכסות את הקעקוע, אך דרישה זו משרתת את מטרתו להעלאת המודעות למגבלות על אתלטים.
סימונדס מתח ביקורת פומבית על ההתאחדות ועל ההסכם, טען כי הם פוגעים בחוזי האימוץ הפרטיים של האתלטים והביע חשש מפני מדרון חלקלק שיחייב ספורטאים להשתמש במוצרים של חברות מסוימות גם בזמנם הפרטי.
לדברי ההתאחדות האמריקאית, החוזה עם נייקי לא היה שונה מחוזים שנחתמו בעבר.
סימונדס הביע את עמדותיו גם בסוגיות נוספות.
במהלך אליפות העולם במוסקבה ב-2013 הביע את מחאתו נגד החקיקה נגד הומוסקסואלים ברוסיה, והקדיש את המדליה בה זכה לחבריו ההומואים והלסביות.
בהמשך השנה פרסם מאמר במגזין ראנר'ס וורלד, בו טען כי על הקונגרס לחוקק חוק שיאסור על החזקת נשק בידי אזרחים מחוץ למשטרה ולצבא.
בנוסף, הצטלם לכרזה של ארגון PETA נגד ניסויים בבעלי חיים.
ניק פיין הוא מחזאי ותסריטאי אנגלי.
הוא למד באוניברסיטת יורק ואחר כך בבית הספר המרכזי לדקלום ולדרמה.
כמו כן הוא בוגר התוכנית שליד תיאטרון רויאל קורט לסופרים צעירים.
המחזה הראשון של פיין "אם יש עוד לא מצאתי" ("If There Is I Haven't Found It Yet") שהוצג על במת תיאטרון בוש באוקטובר 2009 זכה בפרס ג'ורג' דיוויין ולתגובות חיוביות מאוד של המבקרים.
העיתון "פייננשל טיימס" העריך כי מדובר במכת "נוק אאוט" והעיתון "איבנינג סטנסרט" העריך כי מדובר ב"טור דה פורס"
בספטמבר 2012 הועלה המחזה על במת תיאטרון לורה פלס בניו יורק, בכיכובו של ג'ייק ג'ילנהול.
המחזה השני של פיין, "וונדרלאסט" (בולמוסי נסיעות), הוצג בספטמבר 2010 בבימוי סיימון גודווין בתיאטרון החצר המלכותית.
היצירה זכתה גם היא לתשבחות מצד המבקרים.
בנובמבר נמנה פיין בין המועמדים בתחרות העיתון "איוונינג סטנדרד" למחזאי המבטיח ביותר.
בסופו של דבר זכתה בו אניה רייס.
פיין השתתף בפרויקט של תיאטרון בוש בלונדון הנוגע ל-66 ספרים.
במסגרתו הוא כתב מחזה המוקדש לתרגום המלך ג'יימס לספרי התנ"ך.
מחזה נוסף, "משהו קוסמי" (במקור "קונסטלציות"), הוצג לראשונה על במת תיאטרון רויאל קורט ב-13 בינואר 2015. היצירה חוקרת את האהבה, הידידות ומושג הרצון החופשי על רקע הפיזיקה הקוואנטית.
המבקר צ'ארלס ספנסר מ"דיילי טלגרף" טען כי "הדרמה של ניק פיין נמשכת לא יותר משעה אך כוללת בתוכה יותר ממה שרוב ההצגות מסוגלת לנהל בפי שלושה יותר זמן.
היא משעשעת, אינטליגנטית ומתפוצצת מרעיונות, אך בעת ובעונה אחת משיגה זרם חזק של רגש".
בנובמבר 2012 עברה ההצגה לתיאטרון דיוק אוף יורק וזכתה בפרס למחזה הטוב ביותר של השנה מטעם העיתון "איוונינג סטנדרד".
באוגוסט 2013 הוצג מחזה נוסף של פיין, The Same Deep Water As Me, בבכורה על במת "דונמאר וורהאוס" בקובנט גארדן.
בינואר 2014 עלה "קווים מטושטשים" (Blurred Lines), שפיין כתב יחד עם הבמאי קרי קרקנל, בתיאטרון המלכותי הלאומי.
ב-2014 שודרו שני פרקים בסדרה "הסודות" (The Secrets) בערוץ הטלוויזיה BBC.
באביב 2014 הוצגה "אינקוגניטו", שהייתה הפקה משותפת של תיאטרון ליב, להקת התיאטרון "נבוקוב" ותיאטרון פסטיבל הייטייד בשיתוף פעולה עם מרכז האמנויות נורת'וול באוקספורד.
היא עברה מאוחר יותר לתיאטרון בוש.
בינואר 2015 התקיימה הצגת הבכורה האמריקאית של "משהו קוסמי" בברודוויי, במועדון התיאטרון מנהטן של תיאטרון סמואל פרידמן, בהשתתפותם של פיין ולונגהרסט והשחקנים ג'ייק ג'ילנהול ורות וילסון.
בבימויו לונגהרסט הועלה בארצות הברית גם המחזה "אם יש עוד לא מצאתי".
בשנת 2018 יצר וכתב את המיני-סדרה "תאוות נדודים" ששודרה בנטפליקס בכיכובן של טוני קולט וסופי אוקונדו.
2006 - Flourless חזרה בקריאה בתיאטרון סוהו
2007 Lay Down Your Cross, חזרה בקריאה, בתיאטרון רויאל קורט
Switzerland 2008 (שווייץ) בפסטיבל לתיאטרון הייטייד
2009 If There Is I Haven't Found It Yet (אם יש עוד לא מצאתי) תיאטרון בוש להזמנת להקת "פיינז פלאו"
2009 Starling קריאה בתיאטרון רויאל קורט, כחלק מפסטיבל הסופרים הצעירים של רויאל קורט
Interior 2010 עיבוד של ספרו של מוריס מטרלינק בתיאטרון גייט
2011 - אחד המחזות הקצרים שב "Sixty Six Books" (על תרגום המלך ג'יימס) בתיאטרון בוש
Incognito 2014 (איקוגניטו) בפסטיבל הייטייד ותיאטרון בוש
The Art of Dying 2014 בתיאטרון רויאל קורט
2014 - Symphony - בתיאטרון סוהו (עם אלה היקסון ותום ולס)
2014 - Constellations - בתיאטרון סמואל ג'.
2017 - Incognito - בתיאטרון סנדרה אפשטיין-גאם
2019 - Sea Wall/A Life בתיאטרון האדסון
2017 - הסרט The Sense of an Ending -"תחושה של סוף" בבימוי ריטש באטרה
2021 - הסרט "The Last Letter from Your Lover- מכתב אחרון ופרידה" בבימוי אוגוסטין פריזל
2016 -השתתפות בהפקת The Crown (הכתר)- שני פרקים
2013 - אם יש עוד לא מצאתי (If There Is I Haven't Found It Yet, נוסח עברי מאת דניאל אפרת, בבימוי אורלי רביניאן, בתיאטרון הספרייה ברמת גן, עם יובל ברגר, רוני מרחבי, נילי צרויה וליאור גרטי.
2014 - משהו קוסמי (Constellations), נוסח עברי מאת עידו ריקלין, בבימוי שרה פון שוורצה, בתיאטרון הספרייה ברמת גן, עם טל וייס ואילנית גרשון
2017 - אין סוף (Constellations), נוסח עברי מאת עידו ריקלין, בבימוי מירי לזר, בהבימה, עם עדו ברטל ואושרת אינגדשט.
2009 - פרס ג'ורג' דויין למחזאים מבטיחים
2012 - פרס הרולד פינטר למחזאות
2017 - מועמדות לפרס לורנס אוליבייה עבור המחזה הטוב ביותר - על "Elegy"
2020 - מועמדות לפרס טוני עבור המחזה הטוב ביותר - על Constellations
2020 - מועמדות לפרס הליגה לדרמה - על הפקה יוצאת מן הכלל
ניק סימפר הוא נגן גיטרה בס בריטי הידוע ביותר כחבר ההרכב המקורי של להקת Deep Purple.
הוא ניגן בשלושת האלבומים הראשונים של להקת Deep Purple בשנים 1968–1969. לאחר מכן הוא עזב את הלהקה והקים את להקת הרו הבריטית Warhorse.
ניק סידי הוא שחקן אנגלי.
הוא נשוי לבתה של השחקנית רוזלינד נייט וגיס של השחקנית סוזאנה אליוט-נייט.
סידי מרבה להופיע בתפקידי דרמה וקומדיה בטלוויזיה, ומשחק לעיתים קרובות בתוכניות דרמה של ה-BBC.
ג'ורג' סדרת טלוויזיה (פרק אחד) 2014 גרנטצ'סטר Grantchester פקד בילוש ג'ייקוב ויליאמס סדרת טלוויזיה (פרק אחד) 2015 המפקח ג'ורג' ג'נטלי Inspector George Gently סקוט פרקר בפרק "Gently Among Friends" 2015 A.D.
The Bible Continues אנניאס דמסקוס בפרק "The Road to Damascus" 2005, 2016 עדות אילמת Silent Witness סיימון פורסיית' / פקד בילוש וימבר סדרת טלוויזיה (4 פרקים) 2017 החשוד העיקרי 1973 Prime Suspect 1973 אנדרו טניסון מיני-סדרה 2017 The Death of Stalin קצין נ.ק.ו.ד.
ניקולס ויליאם "ניק" קלאת'ס הוא כדורסלן אמריקאי-יווני, המשחק בעמדת הרכז בקבוצת פרטיזן בלגרד ובנבחרת יוון.
הוא אחיו הצעיר של כדורסלן העבר פט קלאת'ס.
קלאת'ס נבחר במקום ה-45 בדראפט 2009 על ידי מינסוטה טימברוולבס, אך בחר לשחק בליגה היוונית וחתם בפנאתינייקוס על חוזה ל-3 עונות תמורת 2.4 מיליון אירו.
בעונתו הראשונה זכתה פנאתינייקוס באליפות יוון, וקלאת'ס רשם ממוצעים של 5.4 נקודות, 2.0 אסיסטים ו-2.2 ריבאונדים למשחק.
ב-2011, בחצי גמר היורוליג נגד מונטפסקי סיינה, קלע 17 נקודות, מסר 2 אסיסטים, לקח 6 ריבאונדים ועזר לקבוצתו לעלות לגמר.
במשחק הגמר גברה פנאתינייקוס על מכבי תל אביב וזכתה ביורוליג.
במשחק קלאת'ס רשם 4 נקודות, 6 אסיסטים ו-2 חטיפות.
בקיץ 2012 חתם קלאת'ס על חוזה לשנתיים בלוקומוטיב קובאן הרוסית, והוביל את הקבוצה לזכייה ביורוקאפ ב-2013 כשהוא קולע 12.9 נקודות, לוקח 5.9 ריבאונדים ומוסר 6.6 אסיסטים בממוצע למשחק ביורוקאפ.
דאלאס מאבריקס קיבלה את הזכויות על קלאת'ס ממינסוטה והעבירה אותן לממפיס גריזליס.
ב-20 באוגוסט 2013 חתם קלאת'ס לשנתיים בממפיס מליגת ה-NBA.
בפברואר 2014 נבחר קלאת'ס לרוקי החודש עם 10.7 נקודות, 4.6 אסיסטים ו-3.6 ריבאונדים בממוצע למשחק.
ב-18 באפריל 2014 הושעה קלאת'ס מ-20 משחקים ב-NBA לאחר שנמצא בדמו חומר בשם טמוקסיפן.
ממפיס וארגון השחקנים ב-NBA מחו על ההחלטה להשעותו בטענה שהחומר אינו משפר ביצועים.
ב-15 ביולי 2015 חזר קלאת'ס לפנאתינייקוס כשחתם על חוזה ל-3 עונות במועדון.
בעונת 2017/2018 ביורוליג נבחר קלאת'ס לחמישיית העונה ביורוליג לאחר שרשם 14.5 נקודות, 3.8 ריבאונדים ו-8.0 אסיסטים בממוצע למשחק במפעל.
במחזור הסיום של עונת 2018/2019 ביורוליג רשם 11 נקודות, 12 ריבאונדים ו-18 אסיסטים והפך לשחקן השני בהיסטוריית היורוליג להשיג טריפל דאבל.
בעונת 2019/20 של היורוליג הפך לשחקן השני בהיסטוריית היורוליג בכמות האסיסטים שלו.
בסיום העונה נבחר בפעם השנייה ברציפות לחמישיית העונה ביורוליג.
ב-9 ביולי 2020 חתם קלאת'ס בברצלונה.
ב-23 באוגוסט 2022 חתם קלאת'ס בפנרבחצ'ה.
קלאת'ס זומן לראשונה לנבחרת יוון לקראת יורובאסקט 2009 וזכה איתם במדליית ארד.
את הטורניר סיים קלאת'ס שהוא במקום הרביעי בחטיפות עם 1.6 למשחק.
בנוסף רשם 4.1 נקודות, 2.1 ריבאונדים ושני אסיסטים, ב-17 דקות למשחק.
באליפות העולם 2010, קלאת'ס רשם 4.5 נקודות, 2.2 ריבאונדים ו-2.5 אסיסטים במהלך הטורניר.
בנוסף שיחק ביורובאסקט 2011, באליפות העולם 2014, ביורובאסקט 2015 וביורובאסקט 2017.
ניקולס "ניק" ג'ורג' מוחמד הוא קומיקאי ושחקן אנגלי, המוכר בעיקר בשל תפקידו בתור ניית'ן שלי בסדרה "טד לאסו"; עבורו היה מועמד לשני פרסי אמי לשחקן המשנה הטוב ביותר בסדרה קומית.
מוחמד נולד בעיר לידס שבאנגליה.
הוא התחנך בבית הספר התיכון אבי גריינג'.
הוא דחה הצעה ללמוד באוניברסיטת קיימברידג', ובחר ללמוד בסנט איידן קולג' של אוניברסיטת דרהאם.
שם ניגן בכינור בתזמורת האוניברסיטה.
פעמיים נבחן לתיאטרון דרהאם רביו אבל נכשל, ובמקום זה השתתף בחוג הקומדיה המקומי.
אחרי שסיים תואר ראשון בהצטיינות בגאופיזיקה, המשיך ללימודי דוקטורט בסייסמולוגיה במגדלן קולג' בקיימברידג', והייתה לו משרה בחברת נפט.
ההתעניינות שלו בתחום הקומדיה הניעה אותו לעשות אודישן לפוטלייטס, אותו עבר בהצלחה.
בעקבות הופעה בפסטיבל הפרינג' של אדינבורו פנה אליו מפיק של ה-BBC.
לאחר מכן עזב את קיימברידג' בלי לסיים את הדוקטורט כדי לקדם את הקריירה שלו כקומיקאי.
בשנת 2009 מוחמד השתתף בעונה השנייה של הסדרה "Reggie Perrin" של ערוץ BBC One, והגיש את הסדרה הקומית "The King Is Dead" של ערוץ BBC Three לצדם של סיימון בירד וקייטי ויקס.
עוד הופיע בפרק בתוכנית הרדיו הקומית מוזיקלית "Alex Horne Presents The Horne Section" של רדיו 4. בשנת 2024 השתתף גם בעונה 17 של taskmaster, סדרה בערוץ 4, שאלכס הורן יצר.
בהמשך להצלחת תוכנית הרדיו הראשונה שלו "Quarters" ששודרה ברדיו 4 של ה-BBC, שודרה תוכנית שנייה בשם "Nick Mohammed in Bits" וזכתה לשבחי הביקורת.
מוחמד היה בצוות השחקנים של תוכנית המערכונים "Sorry, I've Got No Head" של ערוץ CBBC שהייתה מועמדת לפרס באפט"א.
בשנת 2010 הופיע עם אנג'לוס אפיתמיו (Angelos Epithemiou) בסיור הופעות לאומי.
הוא שיחק בתפקיד משנה בכל שלוש העונות של הסדרה הקומית "דריפטרס".
מוחמד פיתח את התוכנית "The Making of Mr.
Swallow" עבור ה-BBC, והוא כתב וכיכב בדרמה הקומית "Magic" עבור ערוץ 4. עוד הופיע בתפקיד מיסטר לאב בסדרה "Hank Zipzer" של ערוץ CBBC.
הוא הופיע בפרק האחרון בעונה הראשונה של הסדרה הקומית "דוד שלו" ואחר כך הופיע בשישה פרקים של הסדרה.
ב-2015 הצטרף מוחמד לצוות שחקני קומדיית המצבים של רשת ITV "החבר'ה מהלשכה".
מוחמד כתב וכיכב בשתי עונות של הקומדיה "Detective Sergeant Nick Mohammed", שמתרחשת בתחנת משטרה, עבור רדיו 4 של ה-BBC.
ב-2018 דיבב מוחמד את הדמות של חזרזיר בסרט הקולנוע "כריסטופר רובין" בהפקת סרטי וולט דיסני.
בשנת 2020 יצר, כתב וכיכב בסדרת הטלוויזיה הקומית "סוכן חשאי" לרשת Sky One לצידו של דייוויד שווימר.
החל מאותה שנה הוא משחק את עוזר המאמן ניית'ן שלי בקומדיית המצבים "טד לאסו".
סדרת טלוויזיה; בנוסף יוצר ותסריטאי 2020 - הווה טד לאסו Ted Lasso ניית'ן שלי סדרת טלוויזיה 2023 מרד התרנגולים: עלייתם של הנאגטס Chicken Run: Dawn of the Nugget ד"ר פריי דיבוב מי הרג את מגי מור?
Maggie Moore(s) פקד רדי סרט קולנוע 2024 נל העריקה (אנ') Renegade Nell בילי בליינד תפקיד ראשי; 8 פרקים מבטלים את דאגלס (אנ') Douglas Is Cancelled מורגן 4 פרקים 2025 נכנסים לתפקיד (אנ') Deep Cover יו TBA Control WAR מייקל סדרה עתידית של HBO
ניק נרס הוא מאמן כדורסל אמריקאי המשמש מאז יוני 2023 כמאמן פילדלפיה 76'
נרס נולד וגדל בקארול שבאיווה, ובבגרותו למד באוניברסיטת צפון איווה.
בשנת 1989, עם סיום לימודיו האקדמיים, החל לשמש כעוזר בקבוצת הכדורסל של אוניברסיטת צפון איווה, והיה שותף להעפלתה הראשונה אי פעם לטורניר אליפות המכללות ב-1990. בסיום אותה עונה עבר לאמן את קבוצת "דרבי סטורם" מהעיר דרבי שבאנגליה, ובשנתיים העוקבות היה מאמן קבוצת הכדורסל של אוניברסיטת גרנד ויו מהעיר דה מוין.
בשנים 1993–1995 שימש כעוזר מאמן באוניברסיטת דקוטה הדרומית.
בשנת 1995 חזר לאנגליה כדי לאמן את קבוצת ברמינגהאם בולטס, והוביל אותה לזכייה באליפות הליגה הבריטית.
לאחר שנתיים בברמינגהאם עבר לאמן את טלינדוס אוסטנדה מליגת העל הבלגית, ובשנת 1998 מונה למאמן מנצ'סטר ג'איינטס.
בעונתו השנייה בקבוצה הוביל אותה לזכייתה הראשונה אי פעם באליפות הליגה הבריטית, וזכה בעצמו בתואר מאמן העונה.
בעונת 2000/2001 אימן את לונדון טאוורס, ובסיומה חזר לארצות הברית לתקופה קצרה בה שימש כעוזר מאמן אוקלהומה סטורם מליגת ה-USBL.
בין השנים 2001–2006 אימן את ברייטון ברס, עמה זכה בשני גביעי הליגה הבריטית בעונות 2003 ו-2005.
בשנת 2007 מונה למאמנה הראשי של קבוצת איווה אנרג'י, לקראת עונת הבכורה שלה בליגת הפיתוח של ה-NBA.
בעונתו הרביעית והאחרונה בקבוצה, 2010/2011, הוביל את איווה למאזן הניצחונות הטוב בליגה (37–13) וזכה עמה באליפות.
כמו כן הוענק לנרס בסיום אותה עונה פרס מאמן העונה בליגת הפיתוח.
בעונת 2011/2012 עבר לאמן את ריו גראנדה ואלי וייפרס, ובעונה העוקבת הוביל אותה לזכייה באליפות ליגת הפיתוח.
בעונת מונה לעוזר מאמן טורונטו ראפטורס מליגת ה-NBA, תחת דוויין קייסי.
בכל 5 עונותיו כעוזרו של קייסי העפילה טורונטו לשלב הפלייאוף, ובעונת אף הובילה את האזור המזרחי עם מאזן הניצחונות הטוב בתולדות הקבוצה, 59–23 (72.0%).
לקראת עונת מונה נרס למאמנה הראשי של טורונטו, כמחליפו של קייסי אשר פוטר.
את העונה סיימו הראפטורס במקום השני באזור המזרחי, עם מאזן 58–24, והעפילו לגמר ה-NBA לראשונה בתולדות המועדון לאחר שגברו על מילווקי באקס (4–2) בסדרת גמר המזרח.
בסדרת גמר ה-NBA גברה טורונטו על גולדן סטייט ווריורס בתוצאה 4–2, וזכתה באליפות הראשונה בתולדותיה.
בעונת זכה בתואר מאמן השנה ב-NBA, לאחר שהוביל את הראפטורס למאזן ניצחונות 53–19.
בתום עונת 2022/2023, לאחר שקבוצתו סיימה במקום התשיעי במזרח, במאזן 41-41 והפסידה את משחקה הראשון בטורניר הפלייאין לבולס שסיימו במקום העשירי, פוטר נרס מאימון הראפטורס לאחר 5 שנים בתפקיד.
ביוני 2019 מונה למאמן נבחרת קנדה בכדורסל.
ניקולס דייוויד פופ , הידוע יותר בשם ניק פופ, הוא כדורגלן אנגלי המשחק בעמדת השוער בניוקאסל יונייטד ובנבחרת אנגליה.
פופ נולד בעיירה סוהאם במחוז קיימברידג'שייר שבאנגליה.
בילדותו שיחק באקדמיה של איפסוויץ' טאון הקבוצה שאותה אהד.
בגיל 16 השתחרר מהקבוצה והצטרף לקבוצה החובבנית בורי טאון במקביל לעבודתו כחלבן וכקופאי.
הוא ערך את הבכורה שלו בקבוצה עוד בגיל 16, הוא שיחק בקבוצה 3 שנים.
ב-24 במאי 2011 חתם פופ בצ'רלטון אתלטיק מהליגה השלישית באנגליה לאחר שנבחן במועדון.
בשנתיים הראשונות שלו בקבוצה הוא הושאל לקבוצות מהליגות המחוזיות ובמקביל שילב לימודי מדעי הספורט באוניברס.
במחצית השנייה של עונת 2012–2013 חזר פופ לסגל של צ'רלטון והוא ערך את הופעת הבכורה שלו בקבוצה במשחק האחרון של העונה בצ'מפיונשיפ.
את עונת 2013–2014 פופ העביר בהשאלה ביורק סיטי מהליגה הרביעית באנגליה/ במחצית הראשונה של עונת 2014/2015 פופ שיחק 8 משחקים בצ'מפיונשיפ במדי צ'רלטון אתלטיק.
במחצית השנייה של העונה הוא הושאל לבורי מהליגה הרביעית באנגליה, בבורי פופ שימש כשוער הראשון של הקבוצה ועלה עם הקבוצה לליגה השלישית.
בעונת 2015/2016 תחת המאמן גיא לוזון פופ שימש כשוער הראשון של צ'רלטון אתלטיק ושיחק ב-12 משחקי ליגה ברציפות, בהם הצליח לשמור רק פעמיים על רשת נקייה.
לאחר פיטוריו של לוזון באוקטובר 2015 פופ איבד את המקום בהרכב.
במרץ 2016 שצ'רלטון דורגה במקום האחרון בצ'מפיונשיפ פופ חזר להרכב הקבוצה ואף על פי שב-12 המשחקים האחרונים של העונה הוא שמר 4 פעמים על רשת נקייה הקבוצה סיימה במקום ה-22 וירדה לליגה השלישית.
ב-19 ביולי 2016 פופ חתם בעולה החדשה לפרמייר ליג ברנלי לשלוש שנים.
בעונתו הראשונה של ברנלי פופ שימש כשוער מחליף לטום היטון ושיחק רק 4 משחקים בכל המסגרות.
במחזור הרביעי של עונת 2017/2018 בפרמייר ליג פופ נכנס כמחליף במקומו של טום היטון שנפצע, באותו משחק ברנלי ניצחה 0–1 את קריסטל פאלאס ופופ שמר על שער נקי.
למשך כל העונה פופ שמר על מקומו בשער של ברנלי גם לאחר שהיטון חזר מפציעה ושמר 11 פעמים על שער נקי.
ברנלי בנוסף ספגה רק 39 שערים והייתה ההגנה החמישית בטיבה בליגה.
היכולת המרשימה של פופ עזרה לברנלי לסיים במקום השביעי בפרמייר ליג ולהשיג את הכרטיס למוקדמות הליגה האירופית בנוסף, יכולת זו זיכתה אותו בפרס שחקן העונה של ברנלי.
ב-23 ביוני 2022 עזב פופ לאחר שש שנים את ברנלי, וחתם בניוקאסל יונייטד לארבע שנים.
פופ זומן לראשונה לנבחרת אנגליה ב-15 במרץ 2018. בזכות היכולת המרשימה בעונת 2017/2018 פופ נכלל בסגל של נבחרת אנגליה למונדיאל 2018. את הופעת הבכורה שלו בנבחרת ערך לאחר שנכנס כמחליף במשחק הכנה למונדיאל מול קוסטה ריקה.
ניק זגרניצ'ני (נולד ב-21 בנובמבר 1969) הוא מתאבק עבר ישראלי, סגן אלוף אירופה (1993).
זגרניצ'ני נולד באוקראינה למשפחה יהודית ועלה לישראל בשנת 1991. לאחר שעלה לארץ הצטרף למועדון ההיאבקות של הפועל תל אביב.
באליפות העולם בשנת 1991 שנערכה בוארנה שבבולגריה, זגרניצ'ני סיים במקום השמיני בקטגוריית המשקל עד 48 ק"ג.
זגרניצ'ני ייצג את ישראל באולימפיאדת ברצלונה 1992 והתחרה בקטגוריית המשקל עד 48 ק"ג בסגנון יווני-רומי.
הוא סיים במקום ה-11 מתוך 19 מתחרים לאחר ניצחון אחד ושני הפסדים.
בקרב הראשון הוא ניצח בתוצאה 8–10 את עומר אלמס מטורקיה, בקרב השני הוא הפסיד בתוצאה 1–2 למארק פולר האמריקאי ובקרב השלישי הפסיד שוב בתוצאה 0–4 לווילבר סאנצ'ז הקובני.
באליפות אירופה בשנת 1993 שנערכה באיסטנבול שבטורקיה, זכה זגרניצ'ני במדליית הכסף בקטגוריית המשקל עד 48 ק"ג.
באליפות העולם בשנת 1994 הוא סיים במקום ה-11 ובאליפות אירופה באותה השנה הוא סיים שוב במקום ה-11.
בשנת 1995 הוא עבר להתחרות בקטגוריית המשקל עד 52 ק"ג.
באליפות העולם באותה השנה הוא סיים במקום ה-22 ובאליפות אירופה אותה השנה הוא סיים במקום ה-14. באליפות אירופה בשנת 1996, הוא סיים במקום ה-7.
לאחר פרישתו מהיאבקות תחרותית, הוא החל לאמן במועדון ההיאבקות של הפועל תל אביב ובין היתר אימן את מיכאל ביילין, זוכה שתי מדליות ארד מאליפות העולם.
ניקולס תומאס "ניק" סטאוסקאס הוא כדורסלן קנדי, המשחק בעמדת הקלע.
סטאוסקאס נולד בעיר מיסיסוגה שבקנדה, ובילדותו התחבר עם הרכז קווין פאנגוס בן גילו.